དངོས་ཡོད་རིང་ལུགས་གསར་མའི་གློག་བརྙན་ནི་འཁྲུག་ཆེན་གཉིས་པའི་སྔ་གཞུག་ཏུ་ཨི་ཐ་ལིར་བྱུང་ལ།མཚོན་བྱེད་རང་བཞིན་གྱི་ཁ་གཡང་ནིབརྙན་ལེན་འཕྲུལ་ཆས་སྲང་དུ་སྐྱོལ་ཅིགཅེས་པ་དེའོ།།གྲུབ་མཐའ་འདིའི་བྱུང་འཕེལ་དུས་སྐབས་གསུམ་དུ་དབྱེ་ཆོག་སྟེ།༡༩༤༢ལོ་ནས༡༩༤༥ལོའི་བར་གྱི་སྟ་གོན་གྱི་དུས་སྐབས་དང་།༡༩༤༥ལོ་ནས༡༩༥༠ལོའི་བར་གྱི་རྫོགས་ལྡན་གྱི་དུས་སྐབས།དེ་མིན༡༩༥༠ལོ་ནས༡༩༥༦ལོའི་བར་གྱི་ཁ་འཐོར་བའམ་མཇུག་རྫོགས་པའི་དུས་སྐབས་གསུམ་མོ།།དེ་དག་ཐུན་མོང་གི་ཁྱད་ཆོས་ནི་འདི་ལྟ་སྟེ།དངོས་བྲིས་ཀྱི་ཐབས་བརྒྱུད་ནས་དངོས་ཡོད་འཚོ་བ་དང་འཐབ་རྩོད་མཚོན་པར་བྱེད་ཅིང་།ནང་དོན་དང་རྗོད་གཞིའི་ཐད་སྤྱི་ཚོགས་ཀྱི་རང་བཞིན་མངོན་པར་གསལ་བ།རྟོག་པས་བཟོས་པའི་བྱུང་རིམ་དང་མིས་བཅོས་པའི་ཟློས་གར་གྱི་རྙོག་དྲ་ལ་ངོ་རྒོལ་གྱིས།ཡུལ་དངོས་ནས་ལྟ་ཞིབ་བྱས་ཏེ་འབངས་ཕལ་བའི་རྒྱུན་ལྡན་གྱི་འཚོ་བ་དང་ལས་དབང་མཚོན་པར་བྱས་ནས་སྤྱི་ཚོགས་འཚོ་བའི་རྣམ་པ་གསལ་བོར་སྟོན་དགོས་པར་འདོད།གཞན་ཡང་སྲོལ་རྒྱུན་གྱི་འཁྲབ་སྟོན་ཚད་གཞི་ཁས་མི་ལེན་ལ་གྲགས་སྐར་ལམ་ལུགས་ལ་ངོ་རྒོལ་བྱེད་ཅིང་།གཞི་རྩའི་སྟེང་ཕྱི་ལྗོངས་བརྙན་ལེན་པ་ལྷུར་ལེན་པ་ཞིག་གོ།།